ASIAN แนวโน้ม Q2/63 โตเด่น
ราคาหุ้น ASIAN ขยับขึ้นร้อนแรงอีกครั้งมา หรือนี่อาจจะเป็นการเข้าเก็งกำไรรอบใหม่ก่อนมีการประกาศผลการดำเนินงานในช่วงไตรมาส 2 ในเร็วๆ นี้
ราคาหุ้น ASIAN ขยับขึ้นร้อนแรงอีกครั้งมา หรือนี่อาจจะเป็นการเข้าเก็งกำไรรอบใหม่ก่อนมีการประกาศผลการดำเนินงานในช่วงไตรมาส 2 ในเร็วๆ นี้
6 ก.ค. 2563

คุณค่าบริษัท
เริ่มเห็นสัญญาณความเคลื่อนไหวราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ขยับขึ้นร้อนแรงอีกครั้งมา เกิดอาการแบบพุ่งพรวดหลังจากพักฐานในช่วงเดือนมิถุนายนที่แกว่งไซด์เวย์ระดับราคา 6.30-7 บาท หรือนี่อาจจะเป็นการเข้าเก็งกำไรรอบใหม่ก่อนมีการประกาศผลการดำเนินงานในช่วงไตรมาส 2 ในเร็วๆ นี้ เพราะอย่างไรก็ดีหลายฝ่ายมองว่าผลการดำเนินงานจะยังคงออกมาเติบโตอย่างแข็งแกร่งอย่างในช่วงไตรมาส 1 ที่ผ่านมา
ด้วยผลการดำเนินงานไตรมาส 1 สามารถทำกำไรขยับขึ้นมาอยู่ที่ 104.80 ล้านบาท หรือ 0.19 บาทต่อหุ้น จากงวดเดียวกันของปีก่อน 59.56 ล้านบาท หรือ 0.11 บาทต่อหุ้น
ช่วงระยะนั้นมีความชัดเจนเป็นอย่างมากว่ามีการเข้ามาเก็งกำไรเรื่องผลการดำเนินงานที่แข็งแกร่ง เพราะถ้าดูจากราคาตั้งแต่ต้นเดือนเมษายนอยู่ที่ 3 บาท แล้วหลังจากนั้นราคาหุ้นปรับตัวขึ้นอย่างต่อเนื่องจนมาถึงวันที่ 26 พฤษภาคม ราคาหุ้นมาอยู่ที่ 7.10 บาท แล้วก็พักฐานไปนั่นเอง
ดังนั้นรอบนี้เริ่มเห็นสัญญาณของราคาหุ้นปรับตัวรอบใหม่ก็เป็นไปได้ว่าจะเป็นการเข้าเก็งกำไรส่วนของผลการดำเนินงานไตรมาส 2/2563 จะออกมาดีต่อ (เป็นการสมมติฐาน)
สอดคล้องจากบทวิเคราะห์ของนักวิเคราะห์ว่าแนวโน้มการดำเนินงานในไตรมาส 2/2563 แข็งแรงขึ้นจากไตรมาส 1/2563 เพราะความต้องการสำรองอาหารสัตว์เลี้ยงในครัวเรือน (สัดส่วนอาหารสัตว์เลี้ยงประมาณ 35% ของรายได้รวม) จากผลการล็อกดาวน์เพราะโควิด-19  โดยเจ้าของสัตว์เลี้ยงใช้เวลาร่วมกับสัตว์เลี้ยงมากขึ้น ให้อาหารบ่อยครั้งขึ้น
ในเบื้องต้นทางนักวิเคราะห์คาดกำไรไตรมาส 2/2563 อยู่ที่ 112 ล้านบาท เพิ่มขึ้น 405% จากงวดเดียวกันของปีก่อน และเพิ่มขึ้น 6% จากไตรมาสก่อนจากผลของการ Stay home, การพัฒนาอาหารแช่แข็งให้เป็น value added มากขึ้น รวมถึงความต้องการอาหารสัตว์น้ำมีแนวโน้มดีขึ้น
ขณะที่ในช่วงครึ่งหลังของปี 2563  ไม่คาดว่าจะเห็นอัตรากำไรขึ้นต้นที่สูงเป็นประวัติการณ์ (14.4%) เหมือนในไตรมาส 1/2563 เนื่องจากภาวะ COVID-19 ที่ผ่อนคลายลงส่งผลให้ความต้องการกักตุนอาหารสัตว์เลี้ยงซึ่งมีมาร์จิ้นสูงประมาณ 15-20% ลดลงด้วย
อย่างไรก็ตาม จากแนวโน้มที่ดีในครึ่งแรกของปี 2563 คาดว่าผลประกอบการ 2563 จะอยู่ที่  292 ล้านบาท เพิ่มขึ้น 119% จากงวดเดียวกันของปีก่อน
ทั้งนี้ เชื่อว่าราคาหุ้นที่ปรับตัวขึ้นแรงเป็นการเข้าเก็งกำไรว่าด้วยแนวโน้มไตรมาส 2/2563 คาดยังดีต่อเนื่องจากไตรมาส 1/2563
…
ผู้ถือหุ้นรายใหญ่
รายชื่อกรรมการ